এই গীতসমূহৰ উপৰিও জ্যোতিপ্ৰসাদে স্বতন্ত্ৰভাৱেও কিছুমান গীত ৰচনা কৰিছে। সেই গীতবোৰত ৰোমান্টিক চেতনা, সুন্দৰ চেতনা, বিজ্ঞান চেতনা, স্বদেশপ্ৰেম, গাওঁপ্ৰীতি, সমাজবীক্ষা আদি দিশ ফুটি উঠিছে। গীতবোৰত তেওঁ সমাজৰ দৰিদ্ৰ শ্ৰেণীৰ বিপৰ্যয় আৰু শোষিত জনগণৰ অৱস্থাৰ কথা চিত্ৰিত কৰিছে। বৃটিছৰ হাতৰ পৰা শাসন আঁতৰি অহাৰ পিছতো জনসাধাৰনৰ অৱস্থাৰ উন্নতি নোহোৱাৰ কথা তেওঁ গীতসমূহত বৰ্ণনা কৰিছে। সমাজ বিশ্লেষণকাৰী গীতসমূহত তেওঁ নিজৰ ভাষা-সংস্কৃতিক অৱহেলা কৰি বাহিৰৰ সংস্কৃতিক আঁকোৱালি লোৱাসকললক তেওঁ তিৰষ্কাৰ কৰিছে। ইয়াৰ উপৰিও অসমৰ সম্পদৰাজিক গীতবোৰত তেওঁ ‘সোণ’ ব্যঞ্জনা দিছে আৰু অসমৰ গ্ৰাম্য সংস্কৃতি আৰু সুন্দৰ প্ৰকৃতিৰ প্ৰশংশা কৰিছে। 

অন্যান্য গীত
জ্যোতিপ্ৰসাদ আৰু বিষ্ণু ৰাভা
অনুপ্ৰেৰণা
সুৰ আৰু শৈলী